Ollom Fódla

I Miotaseolaíocht na nGael, Ard-Rí seanscéalach na hÉireann ab ea  Ollamh Fodhla (Sean-Ghaeilge Ollom Fótla, Fódla) mac Fíachu Fínscothach. Ba é Eochaid a chéadainm.Annála na gCeithre Máistrí, M3882-3922

Tháinig sé i gcoróin tar éis dó an t-iar-ard-rí, Faildergdóid, a mharú. Mharaigh athair Faildeargdóide, Muinemón, athair Eochada. Bhí sé i réim ar feadh daichead bliain, agus fuair sé bás le hadhairt ag Teamhair. Tháinig i gcomharbacht air sraith gan bhriseadh seisir dá shliocht, ar dtús a mhac Fínnachta, ina dhiaidh beirt mhac eile, Slánoll agus Géde Ollgothach.

Deirtear gur bhunaigh sé an Feis Teamrach, a deir Seathrún Céitinn gur dháil a bhí inti, ag a bhailigh uaisle, scoláirí agus ceannairí míleata na hÉireann ar an Samhain gach trí bliana, chun dlíthe a rith, agus annála a ghlacadh. Roimh agus tar éis na Feise, bhíodh trí lá féastaíochta.Seathrún Céitinn, Foras Feasa ar Éirinn, 1.26  Thóg sé chomh maith ag Treabhair foirgneamh darb ainm Múr nOlloman (balla an ollaimh).

Deirtear, in ainneoin easpa fianaise, gurb í uaigh Ollaimh Fhodhla ná an tuama pasáiste darb ainm Carn T ag Loch Craobh.Loch Craobh ar logainm.ie Tá cloch mhór ag an suíomh agus snoí neoiliteach uirthi, darb ainm Cathaoir na Caillí nó Cathaoir Ollaimh Fhodhla. Creidtear gurbh ag Carn T a chuir an Reachtóir-Rí Mór a chód dlí i bhfeidhm don chéad uair.Loughcrew Passage Tomb Complex, Voices from the Dawn

Achar ama
 Leabhar Gabhála na hÉireann: Arbaces agus Sosarmus, a dúradh gur ríthe na Méideach iad, ach anois meastar gur ríthe seanscéalach na hIaráine iad.R. A. Stewart Macalister (eag. & aistr.), Lebor Gabála Érenn: The Book of the Taking of Ireland Part V, Irish Texts Society, 1956, lch. 235 
 Foras Feasa ar Éirinn: 943–913 RC.
 Annála na gCeithre Máistrí: 1318–1278 RC.

Sliocht
 Slánoll, Ard-Rí na hÉireann (athair Ailill Mhic Shlánuill)
 Fínnachta, Ard-Rí na hÉireann (athair Fhiacha Finnfholachais)
 Géde Ollgothach, Ard-Rí na hÉireann (athair Bhearnghail)
 Cairpre (great-grandfather of Fhionn Mhic Bhlátha)

Tagairtí

Catagóir:Ard-Ríthe na hÉireann